Bár szülei nem katonai pályára szánták, 1806-ban (vagy 1608-ban) francia szolgálatba lépett, csatlakozott a napóleoni Gárda önkénteseihez. Részt vett a jénai csatában, ahol súlyosan megsebesült. 1809-ben alhadnagy lett, majd végigjárta a különféle rangokat és végigharcolta a Császárság szinte valamennyi hadjáratát. Pierre Bodelin (1764-1828) ezredes(?) parancsnoksága alatt részt vett az 1812. évi oroszországi hadjáratban, Napóleon kezéből vette át a Becsületrend lovagkeresztjét a moszkvai Kreml előtti díszszemlén. Később részt vett az 1813. évi drezdai csata és a lipcsei csata , az 1814. évi La Rothière-i, montmirail-i, Bar-sur-Aube-i, Fère-Champenoise-i és a párizsi csata kűzdelmeiben.